### Beslutning

Godkendt.

### Sagsfremstilling

## Resume og sagens baggrund

Overskudsvarme fra [adresse] forsyner Kalundborg by og kan potentielt forsyne yderligere 50.000 husstande. Et nyt projekt, der kan sende varme til Holbæk, Roskilde og hovedstadens varmenet, med idriftsættelse i 2029 er under opstart. Et partnerskab ønskes mellem Kalundborg Kommune, Novo Nordisk, Holbæk Kommune, Kalundborg Forsyning, VEKS og Ørsted. En hensigtserklæring om et strategisk samarbejde om projektet anbefales.

## Indstillinger

Direktøren indstiller, at Kalundborg Kommune indgår i et strategisk samarbejde for anvendelse af overskudsvarme fra Kalundborg.

## Behandling

Økonomiudvalget, Kommunalbestyrelsen.

## Sagsfremstilling

[adresse] er et forpligtende samarbejde mellem offentlige og private virksomheder i Kalundborg-området, hvor virksomhederne anvender hinandens restprodukter som en ressource i forbindelse med den enkelte virksomheds produktion.

Kommunalbestyrelsen er løbende orienteret om mulighederne for at anvende overskudsvarme fra [adresse] til forsyning af fjernvarme kunder i Kalundborg by og der er potentiale for at forsyne yderligere mindst 40.000 til 50.000 husstande.

I de sidste par år er der arbejdet på, hvordan denne overskudsvarme kunne bringes i spil over en større geografi. I en tæt dialog med Holbæk Kommune blev det i 2022 undersøgt om et projekt til forsyning af fx Holbæk by kunne realiseres. Projektet blev sat på pause blandt andet grundet [adresse] tidsplan for udrulning af fjernvarmen.

Der er fortsat et stort potentiale for at udnytte overskudsvarmen fra Kalundborg, og Holbæk Kommune har besluttet at bakke op om et arbejde med et nyt projekt som potentielt kan forsyne dele af Holbæk Kommune, men også sende overskudsvarmen videre til Roskilde og dermed ind på hovedstadens overordnede varmenet, målet for projektudviklingen er idriftsættelse i 2029.

For at sikre fremdriften i projektet er det ønsket, at Kalundborg Kommune indgår i et partnerskab bestående af Novo Nordisk, Holbæk Kommune, Kalundborg Forsyning, det københavnske transmissionsselskab VEKS og Ørsted.

Administrationen anbefaler på den baggrund, at Kalundborg Kommune deltager aktivt og for at formalisere dette er der udarbejdet vedlagte bilag “Hensigtserklæring om deltagelse i partnerskab for anvendelse af overskudsvarme fra Kalundborg “. Frode Holm er ikke juridisk bindende for kommunen.

## Økonomiske konsekvenser

På nuværende tidspunkt ingen.

### Sagens forløb

23/04/2025 Økonomiudvalget
Anbefales.